Hagnaður Íslenskra aðalverktaka hf. árið 1999 var 206,8 milljónir krónur að teknu tilliti til reiknaðra skatta . Hagnaður samstæðu Íslenskra aðalverktaka hf. ( ÍAV ) nam 206,8 milljónum króna árið 1999 að teknu tilliti til reiknaðra skatta en var 123,8 millj.kr árið 1998 . Ársreikningur Íslenskra aðalverktaka hf. hefur að geyma samstæðureikning félagsins og dótturfélaga þess og ársreikning móðurfélagsins . Hann er gerður eftir sömu reikningsskilaaðferð og árið áður . Rekstrartekjur samstæðunnar námu samtals 6.230 milljónum króna . Samkvæmt efnahagsreikningi námu heildareignir ÍAV samstæðunnar 9.412 milljónir króna . Bókfært eigið fé í árslok 1999 var 2.767 millj.kr. og eiginfjárhlutfall var 29,4 % . Veltufé samstæðunnar frá rekstri var 538 millj.kr. samanborið við 400 milljónir á árinu 1998 . Veltufjárhlutfall samstæðunnar var 1,53 í árslok 1999 . Að meðaltali störfuðu 622 starfsmenn hjá samstæðunni á árinu 1999 . Stjórn Íslenskra aðalverktaka samþykkti á fundi sínum í dag að leggja til við aðalfund sem haldinn verður 18. apríl nk. að greiddur verði 7 % arður til hluthafa . Ársreikningur félagsins mun liggja frammi á skrifstofu félagsins viku fyrir aðalfund .